Mormor Bea - Side 3
Mormor Bea
Emne: Mormor Bea
28-10-05, 17:58 #21
Jeg kan godt forstå, at du har svært ved at kalde en lille "Møvs" ved almindeligt fornavn!
Hvis du nu starter med at kalde hende "Fornavn-møvs", tror du så ikke, at du når hun er omkring 2 år kan droppe møvs'et?
Hvor må det være dejligt for din datter at have dig så tæt på. Det er en virkelig aflastning!
Tillykke med på søndag - jeg håber, at I alle sammen får en dejlig dag med solskin og høj blå himmel....
28-10-05, 23:20 #22
Det er lidt sjovt at jeg kalder mit barnebarn for " Møvs", men det var bare lilge det der faldt mig ind. Jeg har slet ikke tænkt på hvad jeg skulle kalde hende.
Jeg kan prøve om det går med at kalde hende som du foreslår, det bliver nok lidt svært i starten, men pyt hun må godt være mormors " Møvs" lidt endnu.
Det er dejligt at være tæt på hinanden, men min mor boede langt væk, og hun formåede at give børnene en masse kærlighed alligevel. Hun forgudede og forkælede dem. Det var meget hårdt ved mine børn da deres mormor døde, de var 12 og 14 år.
Jeg håber også på godt vejr, vi skal have lukket terrassen for at være der alle sammen. det giver også en dejlig stemning, hvis solen skinner fra en skyfri himmel.
22-11-05, 10:04 #23
Nu er min lille "møvs" blevet godt fire måneder. Hendes kolik er forsvundet som dug for solen, for at give plads til mange søde smil. Hun er meget bevidst, og jeg bliver nødt til at besøge hende ofte, da hun til tider kigger på mig, med en bævende underlæbe. Hun må helst ikke blive bange for mig.
Vi skal besøge dem på lørdag, der skal vi være og hjælpe det meste af dagen. Jeg glæder mig meget.
Det er vidunderligt med sådan et lille uspoleret barn, og jeg ønsker af hele mit hjerte, at hun må få et godt liv, og jeg vil bidrage alt det jeg kan.
Hun spiser risgrød og kan også godt bruge en flaske nu, så der går nok ikke så lang tid før, vi kan passe hende i længere tid.
Nu skal jeg videre med mitt kursus, men jeg synes lige i skulle høre at det går godt med min lille guldklump.
" Et lille smil fra møvs varmer mit sind, der sniger sig slet ikke kulde ind"
Knus Mormor Bea
29-12-05, 14:57 #24
Nu har Lille Møvs holdt sin første jul. Helt og aldeles uberørt af alle julens gaveræs og gøremål. Det sjoveste af det hele, var papiret, som blev " kørt den direkte vej til munden" og så skraslede det så dejligt.
Hun var med hos morfar lillejuleaften. Morfar var " solgt". Han kunne slet ikke holde fingrene væk fra sit oldebarn. Jeg har snakket med ham i telefonen efter jul, og nu kan han huske at han har et oldebarn. Han sagde flere gange " Hun er da en dejlig unge". det er oldefars måde at sige tingene på, men han mener det af hjertet.
Det glæder mig så meget, at han kan huske hende nu. Da han var syg opdagede han knap nok hendes tilstedeværelse. Hun er nu 5 1/2 måned, og hun er blevet stor. Hun vejer godt otte kilo og gider slet ikke være baby. Hun vil ikke ligge i arm, hun vil sidde på arm.
Hun har lige lært at skrige, ja, hun skriger så højt, at det gør helt ondt i ørerne. Hun gør det helt sikkert for at få opmærksomhed og det er meget bevidst. Er vidunderlig dejlig og buttet og så er hun mormors øjesten.
Nu skal hun i dagpleje den 1. februar, det er jeg spændt på. Min datter vil arbejde halvdags og strækker på den måde sin barselsorlov et år. Hun skal trappe lidt ned med amningen, men det er lettere sagt end gjort. Jeg håber på, at det går god, men inderst inde ved jeg , at det nok skal gå. Jeg har jo selv prøvet at få små børn i dagpleje og dem det ramte hårdest, var forældrene, der havde svært ved at give slip. Børnene fandt hurtigt en rutine og en god dagligdag.
Min datters dagplejer er helt ny i faget. Hun skal kun have to små børn det første halve år. Den ene er lidt ældre end "Møvs", men kommer fra samme mødregruppe.
Jeg har fortalt min datter, at det er super godt at dagplejeren er ny, for når man er ny går man meget op i sit arbejde. Sådan har jeg oplevet det.
Det eneste der kan ligge i det er, at dagplejeren finder ud af, at jobbet ikke er noget for hende. Nå, vi håber på det bedste. Dog ligger det mig på sinde, at kun det bedste er godt nok til " Møvs".
Det var så lidt nyt fra Mormor Bea
29-12-05, 22:19 #25
Åh, Bea, mit første barnebarn er også navnesøster til dit - og jeg husker det - hun er 11 nu - og har gang i helt andre ting. Godt du nyder det-for det går så forbistret hurtigt. Knus Fleur